Document ID: 31992R0478

ΚΑΝΟΝΙΣΜΟΣ (ΕΟΚ) αριθ. 478/92 ΤΟΥ ΣΥΜΒΟΥΛΙΟΥ της 25ης Φεβρουαρίου 1992 για άνοιγμα ετήσιας κοινοτικής δασμολογικής ποσόστωσης για τροφές για σκύλους ή γάτες, συσκευασμένες για τη λιανική πώληση, που υπάγονται στον κωδικό ΣΟ 2309 10 11 και ετήσιας κοινοτικής δασμολογικής ποσόστωσης για τροφές ψαριών που υπάγονται στον κωδικό ΣΟ ex 2309 90 41, καταγωγής και προέλευσης των Νήσων Φερόε
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι με την απόφαση 91/668/ΕΟΚ (1) εγκρίθηκε συμφωνία μεταξύ της Ευρωπαϊκής Οικονομικής Κοινότητας, της κυβέρνησης της Δανίας και της τοπικής κυβέρνησης των Νήσων Φερόε-
ότι η συμφωνία αυτή προβλέπει ετήσια ποσόστωση 1 000 τόνων τροφών για σκύλους ή γάτες που υπάγονται στον κωδικό ΣΟ 2309 10 11 και ετήσια ποσόστωση 5 000 τόνων τροφών για ψάρια που υπάγονται στον κωδικό ΣΟ ex 2309 90 41, καταγωγής και προέλευσης των Νήσων Φερόε, με μηδενισμό της εισφοράς- ότι είναι σκόπιμο να ανοιχθούν αυτές οι ετήσιες ποσοστώσεις από το 1992 με τρόπο διαρκή και να προβλεφθεί ότι οι λεπτομέρειες διαχειρίσεως των εν λόγω ποσοστώσεων θα καθορισθούν με την έκδοση κανονισμού εφαρμογής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισφορά κατά την εισαγωγή τροφών για σκύλους και γάτες που υπάγονται στον κωδικό ΣΟ 2309 10 11 και τροφών για ψάρια που υπάγονται στον κωδικό ΣΟ ex 2309 90 41, καταγωγής και προέλευσης των Νήσων Φερόε, καθορίζεται σε μηδέν Ecu ανά τόνο, εντός ανωτάτου ορίου αντιστοίχως 1 000 τόνων ετησίως για τον κωδικό ΣΟ 2309 10 11 και 5 000 τόνων ετησίως για τον κωδικό ΣΟ ex 2309 90 41.
Άρθρο 2
Οι λεπτομέρειες εφαρμογής του παρόντος κανονισμού εκδίδονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 (2).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1992.

Labels: 3
18
6